הלילה, בבית המעצר במגרש הרוסים במרכז העיר תקף אחד העצירים את חברו לתא – העציר נפגע באורח קשה ופונה להדסה עין כרם כשהוא מורדם ומונשם. ככל הנראה הרקע לתקיפה הוא סכסוך שפרץ בין השניים. לפי החשד העציר החל לתקוף את חברו לתא באגרופים – שני סוהרים נכנסו לתא של העצירים וניסו לרסן את העציר, אולם זה תקף גם אותם.
העציר המותקף פונה במצב קשה לבית החולים הדסה עין כרם כשהוא מורדם ומונשם. שני הזוהרים פונו לקבלת טיפול רפואי.
משב"ס נמסר הבוקר כי "במהלך הלילה עצור פלילי המוחזק בבית מעצר ירושלים תקף באגרופים עצור פלילי אחר בתא בו שהו. כוח סוהרים פרצו לתא וריסנו את התוקף שתקף גם אותם. העצור המותקף הובהל לטיפול במרפאת בית המעצר ונמצא עם חבלות ראש. אמבולנס נט"ן שהוזמן פינה את העצור כשהוא מורדם ומונשם לבית החולים הדסה עין כרם".
עוד נמסר משב"ס כי "שני הסוהרים שהותקפו על ידי העצור נשלחו לבית החולים לקבלת טיפול רפואי".
משטרת ירושלים פתחה בחקירה ומונתה ועדת חקירה.